《人生如流丸》
元代·方回

人生如流丸，冉冉不肯住。
草变鶗鴃鸣，花零蝴蝶去。
去去无奈何，一饭三起步。
鬓绿密已稀，红颜新忽故。
往悔杳莫追。前瞻冥未悟。
破镜忽偶圆，堕甑宁足顾。
方池疏雨余，历历见鸟度。
沉吟高树间，聊用写心素。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。